
Príloha č. 2 k nariadeniu vlády č. .../2026 Z. z.

Návrh

NARIADENIE VLÁDY 
Slovenskej republiky 

z .... 2026

o poskytnutí podpory v sektoroch mlieka a bravčového mäsa

Vláda Slovenskej republiky podľa § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky 
v znení zákona č. 207/2002 Z. z. nariaďuje:

§ 1

(1) Podpora podľa osobitného predpisu[footnoteRef:1]) sa poskytuje  [1: 1) Vykonávacie nariadenie Komisie (EÚ) 2026/1100 z 21. mája 2026 o výnimočných podporných opatreniach v sektoroch mlieka a bravčového mäsa na Slovensku (Ú. v. EÚ L, 2026/1100, 22.5.2026) v platnom znení.] 

a) z finančných prostriedkov Európskej únie v sume podľa osobitného predpisu,[footnoteRef:2]) ktorá predstavuje 60 % podpory  a  [2: 2)  Čl. 3 vykonávacieho nariadenia (EÚ) 2026/1100 v platnom znení.  ] 

b) z prostriedkov štátneho rozpočtu určených na financovanie spoločných programov Slovenskej republiky a Európskej únie v sume, ktorá predstavuje 40 % podpory k sume podľa písmena a).

(2) Podpora sa poskytuje žiadateľovi, 
a) ktorý je podnikateľom v poľnohospodárskej prvovýrobe na území Slovenskej republiky,
b) ktorý mal v centrálnom registri hospodárskych zvierat[footnoteRef:3]) evidované  hospodárske zvieratá v chove hovädzieho dobytka alebo v chove ošípaných v území a počas obdobia, v ktorom sa uplatňovali prijaté opatrenia,[footnoteRef:4])  [3: 3)  § 19 ods. 1 zákona č. 39/2007 Z. z. o veterinárnej starostlivosti v znení neskorších predpisov. ]  [4: 4)  Čl. 2 ods. 1 písm. a) a b) a príloha k vykonávaciemu nariadeniu (EÚ) 2026/1100 v platnom znení.   ] 

c) ktorý neprijal v súvislosti s prijatými opatreniami poistné plnenie od poisťovne a nebol  príjemcom štátnej pomoci[footnoteRef:5]) alebo finančného príspevku podľa osobitného predpisu,[footnoteRef:6]) [5: 5)  Zákon č. 358/2015 Z. z. o úprave niektorých vzťahov v oblasti štátnej pomoci a minimálnej pomoci a o zmene 
a doplnení niektorých zákonov (zákon o štátnej pomoci). ]  [6: 6)  Nariadenie Európskeho parlamentu a Rady (EÚ) 2021/690 z 28. apríla 2021, ktorým sa zriaďuje Program pre vnútorný trh, konkurencieschopnosť podnikov vrátane malých a stredných podnikov, oblasť rastlín, zvierat, potravín a krmív a európsku štatistiku (Program pre jednotný trh) a ktorým sa zrušujú nariadenia (EÚ) č. 99/2013, (EÚ) č. 1287/2013, (EÚ) č. 254/2014 a (EÚ) č. 652/2014 (Ú. v. EÚ L 153, 3.5.2021).  ] 

d) ktorý preukázal v súvislosti s prijatými opatreniami náklady súvisiace s nedodaným surovým mliekom alebo náklady súvisiace s predĺženým obdobím chovu a výkrmu ošípaných,    
e) ktorý nie je zrušený alebo nemá byť zrušený uplynutím doby alebo splnením účelu, na ktorý bol zriadený alebo založený alebo dňom uvedeným v prijatom rozhodnutí jeho spoločníkov alebo členov alebo v prijatom rozhodnutí jeho orgánu príslušného na prijatie takého rozhodnutia po dobu troch kalendárnych rokov nasledujúcich po kalendárnom roku, v ktorom sa mu podpora poskytuje, 
f) voči ktorému nie je vedené konkurzné konanie, reštrukturalizačné konanie, ktorý nie je v reštrukturalizácii, na ktorého majetok nie je vyhlásený konkurz, voči ktorému nebolo v priebehu najmenej jedného roka pred posledným dňom na podanie žiadosti o poskytnutie podpory zastavené konkurzné konanie pre nedostatok majetku, a na majetok ktorého nebol v priebehu najmenej jedného roka pred posledným dňom na podanie žiadosti o poskytnutie podpory zrušený konkurz pre nedostatok majetku,
g) ktorý má vysporiadané finančné vzťahy so štátnym rozpočtom,
h) voči ktorému nie je vedený výkon rozhodnutia[footnoteRef:7]) a [7: ) Napríklad zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov, zákon 
č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.] 

i) ktorý nemá právoplatne uložený trest zákazu prijímať dotácie alebo subvencie[footnoteRef:8]) alebo trest zákazu prijímať pomoc a podporu poskytovanú z fondov Európskej únie.[footnoteRef:9])  [8: 8) § 10 písm. f) a § 17 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov. ]  [9: ) § 10 písm. g) a § 18 zákona č. 91/2016 Z. z.] 


(3) Podpora sa poskytuje z dôvodov prijatých opatrení v sume
a) 0,48 eura za kilogram surového mlieka, najviac za 227 915 kilogramov surového mlieka,
b) 1,31 eura za deň na jednu chovnú ošípanú, najviac na 76 673 chovných ošípaných, 
c) 0,80 eura za deň na jedno odstavča, najviac na 79 198 odstavčiat, 
d) 3,36 eura za deň na jednu prasnicu v období od 21. marca 2025 do 30. marca 2025, najviac na 1 025 prasníc, 
e) 4,18 eura za deň na jednu prasnicu v období od 31. marca 2025 do 20. mája 2025, najviac na 1 593 prasníc.

(4) Množstvo kilogramov surového mlieka na opatrenie podľa odseku 3 písm. a) a počet ošípaných na opatrenia podľa odseku 3 písm. b) až e) možno upraviť v súlade s osobitným predpisom.[footnoteRef:10]) [10: 10) Čl. 3 ods. 2 vykonávacieho nariadenia (EÚ) 2026/1100 v platnom znení. ] 


§ 2

(1) Podporu poskytuje[footnoteRef:11]) Pôdohospodárska platobná agentúra (ďalej len „platobná agentúra“) na základe žiadosti. [11: 11) § 10 ods. 1 písm. a) zákona č. 280/2017 Z. z. o  poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych 
a investičných fondov a o zmene a doplnení niektorých zákonov v znení neskorších predpisov v znení zákona č. 316/2025 Z. z. ] 

 
(2) Žiadosť o poskytnutie podpory podáva žiadateľ platobnej agentúre v elektronickej podobe prostredníctvom ústredného portálu verejnej správy na základe výzvy na predkladanie žiadostí (ďalej len „výzva“), ktorú zverejní platobná agentúra na svojom webovom sídle, v lehote určenej vo výzve. 

(3) Žiadosť o poskytnutie podpory obsahuje
a) identifikačné údaje žiadateľa v rozsahu 
1. obchodné meno, adresa miesta podnikania a identifikačné číslo, ak ide o fyzickú osobu – podnikateľa, 
2. názov, adresa sídla a identifikačné číslo, ak ide o právnickú osobu, 
b) registračné číslo chovu, na ktorý sa uplatňovali prijaté opatrenia,
c) vyhlásenie žiadateľa, že spĺňa podmienky podľa § 1 ods. 2 písm. c), e), g) a h), 
d) vyhlásenie žiadateľa, že všetky informácie uvedené v tejto žiadosti, vrátane príloh, sú pravdivé. 

(4) Prílohou k žiadosti o poskytnutie podpory sú
a) kópia zmluvy o vedení účtu žiadateľa v banke alebo v pobočke zahraničnej banky alebo potvrdenie banky alebo pobočky zahraničnej banky o vedení účtu žiadateľa v banke alebo v pobočke zahraničnej banky s uvedením medzinárodného bankového čísla účtu, na ktorý žiada poukázať podporu,
b) doklad, ktorý preukazuje splnenie podmienok na poskytnutie podpory na opatrenie
1. podľa § 1 ods. 3 písm. a), najmä evidenciu obsahujúcu údaje 
o vyprodukovaných množstvách surového mlieka, spôsobe jeho ošetrenia vrátane použitej látky, kontrole jeho pH a o zaoraných množstvách surového mlieka, 
2. podľa § 1 ods. 3 písm. b) až e), najmä evidenciu ošípaných obsahujúcu údaje 
o  kategórii ošípaných, hmotnosti ošípaných a počte dní, počas ktorých museli ošípané zotrvať v chove na základe prijatých opatrení.

§ 3

Týmto nariadením vlády sa vykonávajú právne záväzné akty Európskej únie uvedené v prílohe.

§ 4

Toto nariadenie vlády nadobúda účinnosť dňom vyhlásenia.

    Príloha 
k nariadeniu vlády č. .... Z. z.

ZOZNAM VYKONÁVANÝCH PRÁVNE ZÁVÄZNÝCH AKTOV EURÓPSKEJ ÚNIE

Vykonávacie nariadenie Komisie (EÚ) 2026/1100 z 21. mája 2026 o výnimočných podporných opatreniach v sektoroch mlieka a bravčového mäsa na Slovensku (Ú. v. EÚ L, 2026/1100, 22.5.2026) v znení vykonávacieho nariadenia Komisie (EÚ) 2026/1803 z 24. júla 2026, ktorým sa mení vykonávacie nariadenie (EÚ) 2026/530 o výnimočných podporných opatreniach v sektoroch ovčieho a bravčového mäsa v Maďarsku a vykonávacie nariadenie (EÚ) 2026/1100 o výnimočných podporných opatreniach v sektoroch mlieka a bravčového mäsa na Slovensku (Ú. v. EÚ L, 2026/1803, 27.7.2026).




















